Manden er dog fortsat sigtet for voldtægt, der ifølge pigens anmeldelse skulle være foregået i en lejlighed i Nørresundby natten til lørdag. Nordjyllands Politi meddeler, at løsladelsen sker på baggrund af, at der foretaget yderligere efterforskningsskridt og disse har sammenholdt med en juridisk vurdering ført til, at den sigtede i sagen er blevet løsladt. Den 17-årige pige anmeldte lørdag formiddag, at hun var blevet voldtaget i forbindelse med en sammenkomst i lejligheden i Nørresundby, hvor også den 65-årige var til stede. Politiet foretog igennem længere tid lørdag eftermiddag tekniske undersøgelser på gerningsstedet, hvor man blandt andet sikrede sig tekniske beviser i sagen.

Referat:
Den 65-årige mand, der lørdag blev anholdt og sigtet for voldtægt af en 17-årig pige er søndag middag løsladt igen.